8.3.2023
ET
Euroopa Liidu Teataja
C 86/31
Lubatud emasloomade tõugude loetellu on lisatud kaks tõugu: Blanche du Massif Central ja Lacaune viande.
Neid kolme tõugu võib kasutada puhtatõulistena või esimese põlvkonna ristandina.
Lisatud on loetelu isasloomade tõugude kohta, kes pärinevad maalähedastest tõugudest või puhtatõulistest lihatõugudest.
Olenevalt tallede kasvatamise eesmärgist valib aretaja kõige sobivama isaslooma tõu, milleks võib olla lihatõug, et suurendada tallede lihakust, või maalähedane tõug, et uuendada emasloomade karja.
Lisatud on täiendavad kohustused seoses hoonete sisustusega (laudad, edastamiskeskused), et hõlmata kaitstud geograafilise tähisega toote tootjate tavasid (juurdepääs veele ja söödale, loomade tihedus hoones, allapanu kvaliteet, hoonete puhastamine).
Seoses loomade hooldamisega on lisatud loomade käitlemise tingimused (hoolsusnõue, keeld hoida loomi villast), samuti on sätestatud isasloomade kastreerimise keeld.
Seoses veterinaarhooldusega on lisatud täiendavad kohustused, et reguleerida ravimsööda kasutamist ja jälgitavust.
Et luua loomaveo raamistik ja minimeerida tekitatavat stressi, on lisatud säte, mille kohaselt on transpordi maksimaalne kestus kaheksa tundi.
Alapunkt 5.6 „Tapmistoimingud“ Vastavalt osas „Toote kirjeldus“ tehtud muudatusele on muudetud tallede tapavanust, vanusevahemikku on kahandatud 60–150 päevani (varasema 90–180 päeva asemel).
Sellele sättele on lisatud märge, et 60–69 päeva vanuses tapetud talled ei ole võõrutatud.
Määratletud on tallede tapamajja saabumise ja tapmise vahele jääv maksimaalne ajavahemik, 24 tundi.
Selles punktis on määratletud ja sellesse punkti on lisatud rümpade jahutamise tingimused (sisetemperatuur, kondensaadi puudumine).
Samuti on lisatud rümpade valikukriteeriumid ning rümpade ladustamise ja valimise tingimused (terved rümbad, ladustamisruum, järeljahutamine, külmkontroll).
Alapunkt 5.7 „Rupsi valimine“ Lisatud on sätted rupsi valimise kohta, nimelt nõue, et rups võetakse KGTga „Agneau du Quercy“ rümpadelt eraldamise ajal.
Alapunkt 5.9 „Tükeldamine ja pakendamine“ Lisatud on sätted tükeldamise ja pakendamise kohta, nimelt nõue, et need etapid viiakse läbi lihalõikusettevõttes ja vahetult pärast rümba lahtilõikamist, ning nõue, et liha võib pakendada hulgimüügiüksustena või tarbijale turustatavate jaemüügiühikutena (UVC).
4.8.
Seos piirkonnaga Lõik „Seos geograafilise päritoluga“ on täielikult ümber kirjutatud, kuid selle aluseid ei ole muudetud.
See lõik on jaotatud kolme ossa, et paremini kirjeldada geograafilise piirkonna eripära, toote eriomadusi ja põhjuslikku seost.
4.9.
Kontrolliasutus Võttes arvesse kehtivaid liikmesriigi suuniseid, millega reguleeritakse tootespetsifikaatide sõnastuse ühtlustamist, on välja jäetud sertifitseerimisasutuse nimetus ja kontaktandmed, samuti on välja jäetud tabelina esitatud kontrollikava.
Selles punktis on nüüd toodud järgmiste Prantsusmaa pädevate kontrolliasutuste kontaktandmed: riiklik päritolunimetuste instituut (Institut national de l’origine et de la qualité, INAO) ning konkurentsi, tarbijakaitseküsimuste ja pettusevastase võitluse peadirektoraat (Direction générale de la concurrence, de la consommation et de la répression des fraudes, DGCCRF).
Sertifitseerimisasutuse nimetus ja kontaktandmed on toodud INAO veebisaidil ning Euroopa Komisjoni andmebaasis.